

**COMUNICAT DE PRESĂ**

**BURSA GENERALĂ A LOCURILOR DE MUNCĂ**

Agenția Județeană pentru Ocuparea Forței de Muncă Ilfov organizează ***Bursa Generală a Locurilor de Muncă* .**

Evenimentul va fi găzduit de către Instituția Prefectului Județului Ilfov, situată în str. Smârdan nr. 3, sector 3- București, **vineri 12 mai 2023, începând cu ora 09:00.**

Până în prezent au fost contactați 130 angajatori dintre care 36 au confirmat participarea. Au fost anunțate 486 locuri de muncă disponibile din care 418 pentru studii medii și 42 pentru studii superioare pentru ocupațiile: administrator de rețea de calculatoare – 1, asistent de farmacie -1, farmacist -, inginer în industria alimentară – 3, manager – 4, medic veterinar -15, programator – 1, agent comercial – 4, agent curățenie – 17, agent securitate – 59, agent de vânzări – 4, agent reclamă publicitară – 2, ambalator manual – 9, asistent farmacie – 3, asistent manager – 2, bucătar – 2, casier -20, contabil – 3, electrician de întrețienere și reparații -13, electromecanic – 3, femeie de serviciu – 3, gestionar depozit – 4, încărcător decărcător – 5, infirmier – 7, lucrător comercial – 50, lucrător sortator deșeuri reciclabile – 23, manipulant mărfuri -35, mecanic întreținere și reparații mașini de cusut industrial – 6, muncitor necalificat la ambalarea produselor solide și semisolide – 51, muncitor necalificat la asamblarea montarea pieselor – 20, operator la fabricarea berii – 14, șofer de autoturisme și camionete – 6, stivuitorist – 18 și altele.

 Pentru identificarea mai bună a unui loc de muncă corespunzător pregătirii profesionale dar și aspirațiilor personale, în cadrul acestui eveniment va fi organizat un punct de informare și consiliere profesională, unde consilierii specializați în această activitate îi vor ajuta pe cei aflați în căutarea unui loc de muncă să identifice mai ușor locul de muncă potrivit. De asemenea, va exista și un punct de informare asupra posibilităților de reconversie profesională, unde persoanele se vor adresa, vor putea să identifice un curs de calificare, recalificare, specializare sau perfecționare care să îi ajute să își găsească mai repede un loc de muncă, în meserii, profesii sau ocupații care sunt căutate, în acest moment, pe piața forței de muncă.

În cadrul Bursei Generale a Locurilor de Muncă va fi amenajat un atelier pentru tehnici de căutare a unui loc de muncă (conceperea unui CV european, a unei scrisori de intentie, prezentarea la un interviu) unde sunt așteptați să participe un număr de 90 de elevi din anul terminal.

La acest eveniment important vor participa şi reprezentanţi ai Agenţiei Naţionale Împotriva Traficului de Persoane, ai Penitenciarului București-Jilava care vor fi însoțiți la acest eveniment de persoane custodiate aflate în ultima perioadă de executare a pedepsei, calificate sau necalificate, dar care posedă abilități practice într-o meserie în vederea angajării atunci când vor termina de executat pedeapsa, precum și membrii Consiliului Consultativ ai A.J.O.F.M. Ilfov.

De asemenea au fost invitați să participe la acest eveiment și cei 111 cetățeni ucrainieni aflați în evidența Agenției Județene pentru Ocuparea Forței de Muncă Ilfov.

Menționăm că rata somajului în luna aprilie 2023, pentru județul Ilfov, a fost în procent de 0,46% iar numărul șomerilor înregistrați de 951 persoane dintre care 533 femei.

**Compartimentul Comunicare**